परिवारवालों के साथ की पूजा-अर्चना, जल्द पेरेंट्स बनने वाले हैं इशिता-वत्सल
Drishyam Actress Ishita Dutta Griha Pravesh At New house With Family. दृश्यम एक्ट्रेस इशिता दत्ता और वत्सल सेठ जल्द ही पेरेंट्स बनने वाले हैं। बच्चे के दुनिया में आने से पहले कपल ने अपने नए घर का गृह प्रवेश किया है। सोमवार को इशिता ने अपने सोशल मीडिया हैंडल पर एक वीडियो शेयर किया,
दृश्यम एक्ट्रेस इशिता दत्ता और वत्सल सेठ जल्द ही पेरेंट्स बनने वाले हैं। बच्चे के दुनिया में आने से पहले कपल ने अपने नए घर का गृह प्रवेश किया है। सोमवार को इशिता ने अपने सोशल मीडिया हैंडल पर एक वीडियो शेयर किया, जिसमें वो गृह प्रवेश की पूजा के लिए तैयार होती नजर आ रही हैं। इस खास दिन पर इशिता ने ग्रीन साड़ी पहनी , गोल्ड की ट्रेडिशनल ज्वेलरी, सिंदूर और गजरे अपने लुक को कंप्लीट किया।
इशिता ने घरवालों के साथ मिलकर की पूजा, बोलीं- नई शुरुआत
चर्चित वीडियो में एक्ट्रेस गृह प्रवेश पूजा के लिए तैयार हो रही हैं, इस दौरान वो अपनी आंखों में काजल और बालों में गजरा लगाती हैं। इसके बाद इशिता अपने सिर पर कलश लेकर घर में प्रवेश करती हैं और उसे रसोई के स्लैब पर स्वास्तिक चिन्ह पर रखती हैं। रस्म के बाद इशिता गृह प्रवेश पूजा के दौरान आरती करती हैं।
वीडियो शेयर करते हुए उन्होंने लिखा, ‘नई शुरुआत। मेरे गृह प्रवेश के लिए यह खूबसूरत साड़ी पहनी थी।’
फैंस ने दी नए घर की बधाइयां
इशिता के इस वीडियो पर फैंस उन्हें नए घर की बधाइयां दे रहे हैं। एक फैन ने कमेंट सेक्शन में लिखा- ‘आपको बधाई और आपके नए घर पर ढेर सारी समृद्धि की कामना। दूसरे फैन ने लिखा- ‘आपके गृह प्रवेश के लिए बहुत-बहुत बधाई। साड़ी में बेहद खूबसूरत लग रही हैं। तीसरे फैन ने लिखा- इंडियन लुक में आप बेस्ट लगती हैं। चौथे फैन ने लिखा- सुंदर इशिता! आपको और वत्सल को बधाई। डबल सेलिब्रेशन का समय।’
वत्सल ने फैंस को दिलाई टार्जन की याद
पिछले हफ्ते वत्सल ने एक वीडियो शेयर किया था, जिसमें वह एक कमरे में एंट्री लेते हैं, जिसमें कई कॉर्टन भरे हुए हैं। वत्सल एक बेडशीट हटाते हैं और एक टॉय कार दिखाते हैं। वह टॉय कार वत्सल की साल 2004 में आई फिल्म टार्जन द वंडर कार की याद दिलाती है। वीडियो शेयर करते हुए वत्सल ने लिखा- ‘अंदाजा लगाइए कि मुझे क्या मिला।’
कार देखकर यूजर्स ने दिए मजेदार रिएक्शन, बोले टार्जन 2 बननी चाहिए
वत्सल के इस पोस्ट पर फैंस ने जमकर रिएक्ट किया। एक फैन ने कमेंट सेक्शन में लिखा- यदि आपके पास कभी पार्किंग की जगह कम हो जाए, तो इसे मेरे कार्यालय में पार्क करें। दूसरे यूजर ने लिखा- अब आपका बेटा इस कार से खेलेगा। तीसरे यूजर ने लिखा- टार्जन 2 बननी चाहिए।
2017 में हुई थी वत्सल-इशिता की शादी
इशिता दत्ता ने बॉलीवुड एक्टर वत्सल सेठ से साल 2017 में बहुत ही धूमधाम से शादी की थी। अब शादी को 6 साल पूरे हो चुके हैं और ये कपल पेरेंट्स बनने वाला है। बता दें, इशिता बॉलीवुड की फेमस एक्ट्रेस तनुश्री दत्ता की बहन हैं। जो 'दृश्यम' और 'दृश्यम 2' में अजय देवगन की बेटी के रोल में नजर आई थीं। फिल्म में इशिता की एक्टिंग को काफी ज्यादा पसंद किया गया था।